Svidetel

Svidetel (, Todistaja) on vuoden 2023 venäläinen elokuva, joka käsittelee Venäjän vuonna 2022 Ukrainassa aloittamaa täysimittaista sotaa. Elokuvaa pitivät propagandaelokuvana kulttuurikriitikko Mihail Kozyrev ja kirjailija Ivan Filippov.Pjotr Sauer, Kremlin’s propaganda film about Ukraine war plays to empty cinemas The Guardian 2.9.2023, viitattu 12.9.2024 Heidän arvioonsa yhtyivät The Guardian ja Euronews.Giulia Carbonaro, Russian propaganda film to be screened in Italy despite backlash Euronews 10.1.2024, viitattu 12.9.2024 Svidetel esitettiin Venäjällä ensimmäisen kerran 17. elokuuta 2023.Свидетель (2023) Kino-teatr.ru, viitattu 12.9.2024 Se oli Venäjän ensimmäinen vuonna 2022 aloitettua suurhyökkäystä käsittelevä koko illan elokuva. Venäjän kulttuuri- ja puolustusministeriö tukivat elokuvahanketta.Cinematic propaganda – the Kremlin’s hound on a tight leash Ukraine Crisis Media Center 16.2.2024, viitattu 12.9.2024 Elokuvan budjetti oli 200 miljoonaa ruplaa. Kahden ensimmäisen viikon aikana elokuva tuotti alle 14 miljoonaa ruplaa. Elokuva ei menestynyt venäläisyleisön parissa. Loppuvuodesta 2023 ja vuoden 2024 alussa Svidetel näytettiin monissa Italian kaupungeissa vastalauseista huolimatta. Elokuvan ohjasi David Dadunašvili. Pääosanäyttelijänä elokuvassa on Karen Badalov. Hän piti elokuvan trailerin poistamista Youtubesta osoituksena siitä, että sananvapaus oli mennyttä. Svidetel on Sofja Mitrofanovan tuottama ja Sergei Volkovin käsikirjoittama. Musiikin sävelsi Vladimir Skripatš. Badalovin lisäksi elokuvassa esiintyvät muiden muassa Aleksandr Djatšenko, Serafima Nizovskaja ja Julija Afanasjeva. == Juoni == Elokuvan päähenkilö on belgialainen viulisti Daniel Cohen, joka saapuu Kiovaan esiintymään helmikuussa 2022. Hän jää taisteluiden keskelle ja todistaa ukrainalaisten nationalistien epäinhimillisiä rikoksia sekä verisiä provokaatioita. Ukrainan armeija vangitsee pakolaisia juna-asemalla, tulittaa näitä kohti ja syyttää venäläisiä. Ukrainalaiset esitetään elokuvassa ryöstelijöinä ja raiskaajina. He vannovat elokuvassa uskollisuutta Adolf Hitlerille, ja ukrainalainen komentaja kantaa kävellessään Hitlerin kirjaa Taisteluni. Cohen pitää tehtävänään todistajana ”totuuden” kertomista maailmalle siitä, mitä Ukrainassa tapahtuu. Elokuvan lopussa Daniel Cohen toteaa, että kaikesta kuuluu syyttää Ukrainaa. == Vastaanotto ja kritiikki == Euronewsin mukaan Svidetel on kokoelma Venäjän hallinnon valheita. The Guardian katsoi elokuvassa esiteltävän monia käsityksiä, joita Venäjän hallinto on pyrkinyt tuomaan esiin oikeutuksina hyökkäykselle Ukrainaan. Kirjailija Ivan Filippov piti elokuvan heikkoa menestystä osoituksena siitä, että yleisö ei halunnut tulla muistutetuksi sodasta. Hänen mukaansa venäläisille syötettiin propagandaa televisiossa, kadulla, kouluissa ja yliopistoissa, millä hän perusteli näkemystään siitä, että monet eivät halunneet maksaa Svidetel- elokuvasta. Kulttuurikriitikko Mihail Kozyrev piti elokuvaa osoituksena Venäjällä pysyneiden taiteilijoiden tason ja ammattitaidon heikkoudesta. Ukraine Crisis Media Center piti Svidetel-elokuvaa ”absurdina propagandana” kokoillan elokuvan valeasussa. == Lähteet == Luokka:Venäläiset elokuvat Luokka:Propagandaelokuvat Luokka:Vuoden 2023 elokuvat